proxectonos/corpus_dominio_legal_administrativo_tmp huggingface dataset:
10/06/2010 | Administración LocalMunicipal
Culleredo
Secretaría Xeral
Delegacións do Concello de Culleredo na Deputación Provincial

ANUNCIO O Pleno do Concello, en sesión celebrada o 25 de maio de 2010, adoptou acordo relativo á delegación na Deputación Provincial da Coruña da instrución dos expedientes do Concello por infracción da normativa sobre tráfico, circulación de vehículos e seguridade viaria, e de delegación na Deputación Provincial da Coruña da competencia de recadación voluntaria e executiva das multas por infracción da normativa sobre tráfico, circulación de vehículos a motor e seguridade vial, que na súa parte resolutiva di: “Primeiro. –Aprobar inicialmente a delegación na Deputación Provincial da Coruña da instrución dos expedientes deste Concello por infracción da normativa sobre tráfico, circulación de vehículos a motor e seguridade viaria. Segundo. –Aprobar inicialmente a delegación an Deputación Provincial da Coruña da competencia de recadación voluntaria e executiva das multas por infracción da normativa sobre esta materia conforme co que establecen as bases para a prestación de servizos tributarios aos concellos da provincia publicada no Boletín Oficial da Provincia núm.155, de data 7 de xuño de 2001. Terceiro. –Abrir un período de información pública do presente acordo por un prazo de trinta días hábiles mediante a publicación de anuncio no Boletín Oficial da Provincia durante os cales poderá presentarse alegacións. De non producirse durante o devandito prazo alegacións, o presente acordo quedará automaticamente elevado a definitivo. Cuarto. –Dar traslado do presente acordo á Deputación Provincial da Coruña.” O que se somete a información pública polo prazo de 30 días, computados a partir da publicación deste anuncio no Boletín Oficial da Provincia, para que os interesados podan examinar o expediente, que estará á súa disposición nas dependencias da Secretaría Xeral do Concello, en horario de atención ao público, e formular as alegacións que estimen oportuno. Culleredo, 28 de maio de 2010. O alcalde Asdo: Julio Sacristán de Diego
10/06/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Modificación dos estatutos da Asociación profesional de Redeiras O Fieital. Expt.15/832

En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección depositaronse en data 20.05.10 os Estatutos modificados da Organización denominada “ASOCIACIÓN PROFESIONAL DE REDEIRAS O FIEITAL” de Malpica de Bergantiños (Expte 15/832). Nos que a modificación consiste na nova redacción dos artigos 3 e 4 dos, Estatutos, e a ampliacion do ámbito territorial de local a provincial. Os Estatutos depositados poderán ser examinados por calquera persoa interesada. A Coruña, 27 de maio de 2010 O XEFE TERRITORIAL, Asdo.: Luis Alvarez Freijido
10/06/2010 | Administración LocalMunicipal
Fene
Secretaría
Delegación da Alcaldía para o día 29 de maio de 2010

Por esta Alcaldía, ditouse Resolución núm.363/2010 de data 28 de maio de 2010, que transcrita di: “RESOLUCIÓN DA ALCALDÍA NÚM.363/2010 DE DELEGACIÓN DA ALCALDÍA EN DATA 28 DE MAIO DE 2010 Logo de ver que esta Alcaldía non pode asistir ao acto de casamento que vai ter lugar no salón de Plenos do Concello de Fene o día 29 de maio de 2010 as 19:00. Logo de ver o disposto nos artigos 51 e seguintes do Código Civil no que se regula a celebración dos matrimonios. Logo de ver o disposto nos artigos 23.3 da Lei 7/1985, de 2 de abril, reguladora das bases do Réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e na liña dos nomeamentos efectuados por Resolución desta Alcaldía núm.495/2009 de data 13 de xullo de 2009. Primeiro.- Dispoñer que a terceira tenente de alcalde dona María del Carmen Silvar Canosa celebre a voda que vai ter lugar no salón de Plenos do Concello de Fene o día 29 de maio de 2010 as 19:00. Segundo.- Notificar a presente Resolución ao interesado e publicala no Boletín Oficial da Provincia. Fene, 28 de maio de 2010 O alcalde D. M. O secretario Iván Puentes Rivera Jesús Tallón García” Fene, 28 de maio de 2010 O secretario Jesús Tallón García
10/06/2010 | Administración LocalMunicipal
Teo
Edicto de aprobación definitiva do orzamento municipal 2010

Quedando definitivamente aprobado o Orzamento Municipal para o exercicio 2010, unha vez transcorrido o prazo dun mes dende a sesión plenaria de data 04/05/2010, na que foi rexeitada a cuestión de confianza vencellada á aprobación do Orzamento, sen se ter presentado moción de censura, de conformidade có disposto no artigo 197 bis da Lei Orgánica 5/1985, de Réxime Electoral Xeral, modificada por Lei Orgánica 8/1999, e, en cumprimento do disposto no artigo 169.3 do Real Decreto Lexislativo 2/2004, de 5 de marzo faise público que o citado Orzamento ascende, no Estado de Gastos a 11.649.200,21€ e no Estado de Ingresos a 14.605.607,36€, sendo a súa distribución por capítulos a que de seguido se reflicite: Ó mesmo tempo faise público o cadro de persoal da Corporación, coa composición que de seguido se miuda: A) FUNCIONARIOS DE CARREIRA B) PERSOAL LABORAL C) PERSOAL EVENTUAL Segundo estabrece o artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, contra este acordo poderá interporse directamente recurso contencioso-administrativo perante o Tribunal Superior de Xustiza de Galicia, no prazo de dous meses a contar dende a publicación deste edicto no Boletín Oficial da Provincia. Teo, 7 de xuño de 2010. O ALCALDE Martiño Noriega Sánchez
10/06/2010 | Administración LocalMunicipal
Vimianzo
Corrección de erros no BOP número 90 do 14 de maio de 2010

Detectado erro no anuncio de bases da convocatoria para a selección de funcionario/a técnico/a de desenvolvemento rural, procédese á corrección do mesmo. Na páxina 109, onde di: “Tema 40. A Lei 10/1998, do 3 de novembro, de residuos de Galicia” Debe dicir: “Tema 40. A Lei 10/2008, do 3 de novembro, de residuos de Galicia” Vimianzo, a 3 de xuño de 2010 O Alcalde Asdo.: Alejandro Rodríguez Lema
10/06/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 288/2007

Resolución do 11 de maio de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Padrón (expediente IN407A 288/2007). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S, C. T. C., R. B. T. A. Extramundi de Arriba. Situación: concello de Padrón. Características técnicas: Liña de media tensión subterránea (LMTS), a 20 kV, cunha Ionxitude de 0,345 km, coa orixe na LMT PAD-808 “Padrón-Pte. Espiño-Resifor”, en cela libre do CT Pedreira II (expediente 2006/476), con condutor tipo RHZ1 12/20 kV 3(1 x240) mm 2 Al, e final no CT proxectado. Centro de transformación (CT) prefabricado, de potencia 250 kVA e relación de transformación de 20/0,4-0,23 kV. Rede de baixa tensión aérea (RBTA), cunha lonxitude de 1,190 km, con orixe na RBTS de enlace co CT proxectado, con condutor tipo RZ. Rede de baixa tensión subterránea (RBTS), cunha lonxitude de 0,265 km, con orixe no CT proxectado, con condutor RZ1. Concello de Padrón. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de maio de 2010. Tristana Moraleja Gómez Xefa territorial da Coruña
10/06/2010 | Administración LocalMunicipal
Arteixo
Urbanismo
Licenzas urbanísticas. Expte.117/08. Información pública legalización estado final obras ampliación cemiterio Lañas

Expte. núm.: 117/08 N/Ref.: MEAM/jrp No servizo de urbanismo deste concello tramítase o expediente núm.117/08, orientado á obtención da licenza urbanística cos seguintes datos: Natureza das obras: legalización de estado final de obra para a ampliación do cemiterio parroquial de Lañas, Arteixo (fase 1) e rampa adaptada. Emprazamento: Igrexario de Lañas. Arteixo. Peticionario: Arzobispado de Santiago de Compostela. CIF: Q-1500020A. O que se fai público, de conformidade co prevido no artigo 52 do Decreto 134/1998, de 23 de abril, polo que se aproba o Regulamento de Policía Sanitaria Mortuoria, a fin de que os que se consideren afectados polas proxectadas obras poidan examinar o expediente e deducir, no seu caso, as reclamacións, alegacións ou observacións que teñan por convinte, durante o prazo de 15 días, a contar desde o seguinte á inserción de ese anuncio no BOP e nun dos diarios de maior difusión nesta provincia. A R T E I X O, 25 de maio de 2009. A Alcaldesa, Por delegación, Decreto 2301/07, Asdo.: José Luis Rama Rodríguez. Concelleiro de Urbanismo.
10/06/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación por procedemento aberto (multiplicidade criterios adxudicación) servizos de dirección de determinación de tipo bens e subministros, instalación e posta en marcha equipamento para a mellora de eficiencia enerxética en 83 concellos

1. Entidade adxudicadora. A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación. C) número de expediente: 2010/3582.2. Obxecto do contrato: SERVIZOS DE DIRECCIÓN DO CONTRATO DE DETERMINACIÓN DO TIPO DE BENS E SUBMINISTRACIÓN, INSTALACIÓN E POSTA EN MARCHA DE EQUIPAMENTO PARA A MELLORA DA EFICIENCIA ENERXÉTICA EN 83 CONCELLOS dentro do “Proxecto de promoción da eficiencia, o aforro e a calidade enerxética nos servizos públicos municipais dos concellos da provincia (PEACE)”, código 09.3340.0039.0. 3. Prazo de eXecución: o de vixencia do contrato de subministración.4. Tramitación e procedemento de adxudicación. A) Tramitación: ordinaria. B) Procedemento: aberto (con multiplicidade de criterios de adxudicación). 5. Presuposto: presuposto sen IVE, 106.696,03 €; B) Imposto sobre o valor engadido (IVE), 17.071,37 euros; C) TOTAL (A+B), 123.767,40 euros.6. Garantía provisional: non se esixe.7. Garantía definitiva: 5% do importe da adxudicación (IVE excluído). 8. Requisitos específicos do contratista: ver cláusula 7 do prego.9. Presentación das ofertas ou das solicitudes de participación. A) Data límite de presentación de ofertas: nas horas de oficina de 9.00 a 13.00 horas, dentro do prazo de 15 días naturais, contados dende o seguinte ao da derradeira publicación do anuncio de licitación no BOP ou no perfil de contratante: www.dicoruna.es. B) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”. Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”. Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: admitidas, ata tres; versarán sobre modelos.10. Información.www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 27 de maio de 2010. O presidente O secretario Salvador Fernández Moreda José Luis Almau Supervía
10/06/2010 | Administración LocalMunicipal
Ponteceso
Secretaría
Aprobación da oferta de emprego público

RESOLUCIÓN DA ALCALDÍA N.º 153/2010, DO 26 DE MAIO Visto o anexo de persoal ao orzamento xeral do exercicio 2010 deste Concello de Ponteceso en vigor dende a súa publiación no BOP o día 12 de febreiro de 2010. Tendo en conta o disposto no artigo 21.1 g) da Lei reguladora das Bases do Réxime Local, que atribúe competencia á Alcaldía para aprobar a oferta de emprego público de acordo co presuposto e o cadro de persoal aprobados, e o artigo 128 do texto refundido das disposicións legais vixentes en materia de réxime local, que determina que a oferta de emprego público aprobarase e publicarase anualmente dentro do prazo dun mes desde a aprobación do orzamento. En uso das competencias que me confire a normativa vixente, pola presente RESOLVO: PRIMEIRO.–Aprobar a oferta de emprego público para este ano 2010, que, de acordo co orzamento e o cadro de persoal en vigor, aprobados polo Pleno da Corporación, inclúe os seguintes postos de traballo vacantes e dotados presupostariamente: Personal funcionario de carreira 1.–Grupo A/A2. Clasificación: Escala de Administración Xeral. Subescala: técnico de de xestión. Número de vacantes: unha. Denominación: técnico de Administración Xeral. Subescala de Xestión: oposición libre.2.–Grupo C/C1. Clasificación: Escala de Administración Especial. Subescala: Servizos Especiais. Número de vacantes: unha (por xubilación dende o día 09.05.2010). Denominación: Policía Local: oposición libre. SEGUNDO.–Ordenar a publicación da presente no Boletín Oficial da Provincia e anuncio resumido no Diario Oficial de Galicia, a efectos de coñecemento. Mándao e asínao o Sr. alcalde, en Ponteceso a 26 de maio de 2010, ante min, o secretario. Dou fe. O alcalde O secretario José Luis Fondo Aguiar Cristina Castro Fuentes
10/06/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 615/2007

Resolución do 11 de maio de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Fene (expediente IN407A 615/2007). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S. e C. T. Marqués de Figueroa, n.° 72. Situación: concello de Fene. Características técnicas: Liña de media tensión subterránea a 15 kV, cunha lonxitud de 0,106 km, coa orixe e final na L. M. T. S. a C. T. Chancas (expediente 27.155), e condutor tipo RHZ1. Centro de transformación non prefabricado, cunha potencia de 400 kVA., e unha relación de transformación de 15.000/400-230 V. Concello de Fene. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de maio de 2010 Tristana Moraleja Gómez Xefa territorial da Coruña
10/06/2010 | Administración LocalMunicipal
Camariñas
Aprobación da conta xeral do exercicio 2009

A Comisión Especial de Contas, en sesión celebrada o 1 de xuño de 2010, informou favorablemente a Conta Xeral deste Concello correspondente ó exercicio 2009. Segundo o previsto no artigo 212.3 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, a Conta Xeral co informe da Comisión Especial de Contas, someterase a exposición pública por prazo de quince días hábiles, durante os cales e oito máis, os interesados poderán presentar reclamacións, reparos ou observacións. Camariñas, a 2 de xuño de 2010 O Alcalde Asdo.: Manuel V. Alonso de León
10/06/2010 | Administración LocalMunicipal
A Laracha
Aprobación padrón fiscal

Por resolución de Alcaldía de 3 de xuño do 2010 adoptouse o seguinte acordo: VISTO o padrón da taxa polos servizos de abastecemento e distribución de auga, incluídos os dereitos de enganche, correspondente ó 2º trimestre do 2010. VISTO o padrón da taxa polos servizos de saneamento e depuración de augas residuais correspondente ó 2º trimestre do 2010. VISTO o informe de intervención de data 3 de xuño de 2010. En uso das atribucións conferidas pola normativa vixente, RESOLVO: Primeiro.- Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ó 2º trimestre de 2010. Segundo.- Aprobar o padrón da taxa polos servizos de saneamento e depuración de augas residuais correspondente ó 2º trimestre de 2010. Terceiro.- Expoñer ó público os padróns aprobados, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. Cuarto.- Contra as liquidacións incorporadas ó padrón, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Quinto.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A Laracha, a 3 de xuño do 2010 O Alcalde José Manuel López Varela
10/06/2010 | Administración LocalMunicipal
Cee
Adxudicación provisional servizo limpeza dependencias

A Xunta de Goberno Local do Concello de Cee, na sesión extraordinaria realizada o día 4 de xuño de 2010, acordou adxudicar provisionalmente o contrato do servizo de LIMPEZA DAS DEPENDENCIAS MUNICIPÀIS DO CONCELLO DE CEE, a favor da empresa “LIMPIEZAS LA UNIÓN”.- PATRICIA MARLENE LAURENTIU ANDREI PERTEGAZ ROWLEY con DNI 326449974Q, con domicilio social en Miño-A Coruña, polo prezo de 38.760,78 euros (importe sen IVE) + 6.201,72 € (IVE) o que fai un importe total de 44.962,50 euros, durante o tempo de 4 meses e medio. O dito anuncio faise público en aplicación do establecido no artigo 135 da Lei de contratos do sector público, durante o prazo de quince días hábiles contados a partir do seguinte ao da publicación desta anuncio no BOP. Durante o prazo de exposición pública do anuncio, deberá presentar nestas dependencias municipais a seguinte documentación: · Certificación acreditativa de estar ao corrente coas súas obrigas tributarias. · Constituación da garantía definitiva equivalente ao 5% do importe da adxudicación do contrato. (excluido o Imposto sobre o Valor Engadido -IVE). Cee, 7 de xuño de 2010 O ALCALDE, Ramón Vigo Sambade
30/06/2010 | Administración LocalMunicipal
Culleredo
Economía, Facenda, Réxime Interior
Construción centro social en Castro

a) Organismo: Concello de Culleredo. b) Obtención da documentación e de información: 1. Dependencia: Negociado de contratación. Concello de Culleredo.2. Domicilio: Rúa do Concello, nº 12.3. Código postal e localidade: 15189, Tarrío - Culleredo.4. Teléfono: 981.677777 5. Fax: 981.677646 6. Correo electrónico: contratacion@culleredo. org 7. No perfil do contratante en www.culleredo.es 8. Data límite de obtención de documentos e información: Ata o remate do prazo para presentación de ofertas.9. Obtención de copias: Copyburgo, sito en Acea de Ama nº 2-bajo, O Burgo-Culleredo a) Tipo: obra b) Descripción: CONSTRUCCIÓN CENTRO SOCIAL EN CASTRO. c) Prazo de execución: 12 meses. a) Tramitación: urxente b) Procedemento: Aberto, con multiplicidade de criterios de valoración 4. Presuposto base de licitación: Importe neto: 266.832,12euros, IVA(%) 16, Importe total: 309.525,26euros a) Provisional: Non se esixe. b) Definitiva: 5% do importe de adxudicación. a) Prazo de presentación de ofertas: TRECE (13) DÍAS NATURAIS contados desde o día seguinte ao da publicación do último anuncio (BOP ou DOG) b) Lugar de presentación das ofertas: Concello de Culleredo, Rexistro Xeral, de luns a venres de 9:00 a 14:00 horas, sábados de 9:00 a 13:00 horas. a) Dirección: Concello de Culleredo. Rúa do Concello, nº 12. CP 15189 b) Data e hora: Indicarase no perfil do contratante, www.culleredo.es 8. Gastos de anuncios de licitación: 1.600,00 euros, aproximadamente. Culleredo, 21 de xuño de 2010 O Alcalde P. D. A concelleira de economía, facenda, Réxime interior e seguridade (Resolución 02/07/2007; BOP 1/08/2007) Asdo/ Alicia Ferreiro Varela
30/06/2010 | Administración LocalMunicipal
Cerceda
Medio Ambiente e Sanidade
Proxecto presentado por Saica Pack, SL (antes Celtibox, SA) para a ampliación dunha nave industrial dedicada a actividade de almacenamento, manipulación e comercialización de papel e caixas de cartón; localizada no polígono industrial do Acevedo

Saica Pack, S. L (antes Celtibox, S. A) solicitoulle a esta Alcaldía licenza para a ampliación da actividade de almacenamento, manipulación e comercialización de papel e caixas de cartón. Esta solicitude non acada os incrementos contemplados no artigo 3 do Decreto 133/2008, do 12 de xuño do 2008 de Avaliación de Incidencia Ambiental, para cualificar como substancial esta ampliación polo que queda excluída do procedemento de avaliación de incidencia ambiental, séndolle de aplicación o procedemento de actividade convencional, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña. Cerceda, 17 de xuño de 2010 O alcalde José García Liñares
30/06/2010 | Administración LocalMunicipal
Carnota
Licenza

Tendo formulada por DON SAAD MILTON IVAN OSO JUMELA, Licenza Municipal de actividade para “CAFE-BAR” nun local dunha edificación sita na Cheda-LARIÑO-Carnota (A Coruña), de conformidade co disposto no artigo 86 da Lei 30/1992, de 26 de novembro, de réxime xurídico das administracións públicas e do procedemento administrativo común, o expediente sométese a información pública durante o prazo de 20 días co fin de que os afectados pola actividade que se pretende instalar poidan examinalo e formular por escrito as reclamacións ou observacións que estimen oportunas. O expediente pode consultarse, durante as horas de oficina, no departamento de urbanismo do Concello, onde se atopa de manifesto. Carnota a 1 de xuño de 2010 O ALCALDE Asdo. José Domingo C. Oreiro Rodríguez
30/06/2010 | Administración LocalMunicipal
Pontedeume
Delegación de funcións da Alcaldía

DON GABRIEL TORRENTE PIÑEIRO, ALCALDE-PRESIDENTE DO CONCELLO DE PONTEDEUME (A CORUÑA). Por razóns de ausencia desta Alcaldía-Presidencia e a imposibilidade de despacho das súas funcións, de conformidade co disposto nos artigos 23.3 da Lei 7/1985, de 2 de abril, regualdora das bases do réxime local, e 44, 47 e 48 do Real Decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das entidades locais, pola presente RESOLVO: PRIMEIRO.–Delegar no primeiro tenente de alcalde do Concello de Pontedeume, don Eduardo Cesar Freige Baragaña, a totalidade das funcións da Alcaldía, o día vinte e dous (22) de xuño de dous mil dez. SEGUNDO.–O presente Decreto surtirá efectos a partir do día seguinte ao da data, sen prexuízo da súa publicación no Boletín Oficial da Provincia, debendo dar conta ao Pleno na primeira sesión que este celebre. Pontedeume, vinteún de xuño de dous mil dez. Dou fe: O ALCALDE A SECRETARIA Asdo.–Gabriel Torrente Piñeiro
30/06/2010 | Administración LocalMunicipal
Malpica de Bergantiños
Secretaría
Aprobación inicial da modificación da Ordenanza reguladora do servizo de recollida e tratamento de residuos sólidos urbanos do Concello de Malpica de Bergantiños

O Pleno do Concello de Malpica en sesión ordinaria celebrada o día 10 de xuño de dous mil dez, acordou a aprobación inicial da modificación da Ordenanza reguladora do servizo de recollida e tratamento de residuos sólidos urbanos do Concello de Malpica de Bergantiños quedando nos seguintes termos: “A recollida de materia orgánica levarase a cabo nos colectores de cor verde escura e realizarase en camións, compactadores e en horario diurno. A frecuencia da recollida do lixo en materia orgánica será diaria agás os domingos e festivos no solo que segundo o planeamento urbanístico municipal teña a consideracón de solo urbano consolidado. Calquera excepción respecto a isto requerirá autorización municipal. No caso de que o servizo se xestione indirectamente terá que preverse no prego de cláusulas administrativas que regule a adxudicación da concesión do servizo a frecuencia coa que se deberá prestar éste”. En cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases de Réxime Local, no artigo 56 do Real Decreto Lexislativo 781/1986, de 18 de abril, polo que se aproba o Texto Refundico das disposicions legais vixentes en materia de Réxime Local, sométese o expediente a información pública polo prazo de trinta días, a contar desde o día seguinte a información pública polo prazo de trinta días, a contar dende o día seguinte a inser deste anuncio no BOP, para que poida ser examinado e se presenten as reclamacións que estimen oportunas. Se transcorrido dito prazo non fosen presentadas alegacións, considerarase aprobado definitivamente dito acordo En Malpica a 21 de xuño de 2010. O Alcalde, Asdo: José R. Varela Rey
30/06/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 45/2010

Resolución do 3 de xuño de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ames (expediente IN407A 45/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. en Ventosa. Situación: concello de Ames. Características técnicas: Liña eléctrica subterránea de media tensión a 20 kV, cunha lonxitude de 0,890 km, coa orixe e final na L. M. T. SNT-813 entre o C. T. Ventosa e o C. T. Capeans, condutor tipo RHZ1-20L-12/20 kV-3(1 x240) Al. Centro de transformación prefabricado, cunha potencia de 400 kVA e relación de transformación de 20.000/400-230 V. Concello de Ames. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 3 de xuño de 2010. Tristana Moraleja Gómez Xefa territorial da Coruña
30/06/2010 | Administración LocalMunicipal
Oza dos Ríos
Padrón fiscal

Intentada sen resultado a notificación no domicilio de DªCelia Ana Toiran Matalobos, procede notificarlle, na forma prevista no art.59.5 da Lei 30/1992, do 26 de novembro, do réxime xurídico de administracións públicas e do procedemento administrativo común que a Xunta de Goberno Local deste concello, na sesión celebrada o 13,10,2009, en relación ao seu escrito de data 11 de setembro de 2009, rexistro de entrada n° 1522/2009, adoptou o seguinte acordo: “ESCRITOS, COMUNICACIÓNS E INSTANCIAS VARIAS. Dase conta dos que a continuación se relacionan, adoptándose os acordos que se expresan: Instancias de alta, baixa, correccións e outras incidencias no Padrón da Taxa pola recollida do lixo. Vistas as instancias relativas ao Padrón da Taxa por recollida do lixo, por unanimidade acordouse acceder ao solicitado nas mesmas, e efectuar as seguintes altas, baixas e modificacións: R. E. 1522/2009, Celia Ana Toiran Matalobos, Documento de identificación XXXXXXXXX, na vivenda ubicada en A Veiga, n° 35 — Salto (15388 Oza dos Ríos). Apróbase a liquidación formulada pola Intervención que se achega, por importe de 39,50 €.” RECURSOS.- Contra o anterior acordo poderá vostede interpoñer o Recurso potestativo de reposición ante o órgano que o adoptou, durante o prazo dun mes a partir do día seguinte ao da notificación do presente acordo ou Recurso contencioso-administrativo de conformidade co disposto nos artigos 8, 9 e 10 da Lei 29/1998 de 13 de xullo, Reguladora da Xurisdicción Contencioso Administrativa, durante o prazo de dous meses, contado a partir do día seguinte ao da notificación do presente acordo, ou no seu caso, da notificación da resolución expresa do recurso potestativo de reposición. Así mesmo advírteselle que tamén pode utilizar calesqueira outro recurso que estime pertinente, así como exercer as accións que procedan ante a xurisdicción competente. Oza dos Ríos, 12 de febreiro de 2010. O SECRETARIO, Asdo.- Celestino J. Amigo Liñares.
30/06/2010 | Administración LocalMunicipal
Arteixo
Servizos Económicos
Aprobación definitiva expedientes de modificación de créditos 10 e 11/2010

Quedando definitivamente aprobados polo Pleno do Concello os expedientes de modificación de créditos 10/2010 e 11/2010 (suplemento de créditos 2/2010 e crédito extraordinario 1/2010, respectivamente) dentro do vixente orzamento municipal, por un importe total de DOUS MILLÓNS TRESCENTOS OITENTA E TRES MIL EUROS (2.383.000,00 €) con cargo ao remanente líquido de tesourería, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Adminitrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 23 de xuño de 2010. A ALCALDESA, Asdo. Pilar Souto Iglesias
30/06/2010 | Administración LocalMunicipal
Fene
Servizos Económicos e Tributarios
Notificación de denuncias

Faise público que se están a tramitar nos servicios administrativos da Policía Local deste Concello os expedientes da relación que se anexa, por supostas infraccións á Ordenanza muncipal de tráfico así como ó texto articulado da Lei sobre tráfico, circulación de vehículos a motor e seguridade vial, aprobado por Real decreto 339/1990, de 2 de marzo, e os regulamentos que a desenvolven, segundo as denuncias formuladas pola Policía Local. Intentouse a notificación da correspondente denuncia no último enderezco coñecido de quen aparece como titular deses vehículos, pero esta non se puido practicar. É por isto polo que, de conformidade coas facultades que me confire a lexislación vixente e de acordo co disposto no artigo 59.4 da Lei de réxime xurídico das administracións públicas e do procedemento administrativo común, de 26 de novembro de 1992, por medio desta publicación do Boletín Oficial da Provincia e da exposición ao público no taboleiro de anuncios do Concello de Fene, notifícaselles, e con iso iníciase o procedemento. O órgano instructor do expediente é o xefe da Policía Local deste Concello; e o órgano competente para a resolución do expediente é o alcalde. E iso para efectos de que se faga efectivo o seu pagamento con reducción do 50% do seu importe se se realiza nos 20 días naturais desde a notificación ou interpoña, en uso do seu dereito e con vista do expediente, un escrito de alegacións no Rexistro Xeral deste Concello no prazo de 20 días naturais contados a partir do seguinte a esta notificación. No escrito indicaráse o número de expediente, a data da denuncia e a matrícula do vehículo denunciado e alegarase canto desexe para a súa defensa e proporá as probas que considere. Unha vez transcorrido estes prazos sen se acoller a unha destas opcións, a iniciación do procedemento considerarase proposta de resolución. En caso de non ser o conductor do vehículo no intre da infracción, dispón dun prazo de 15 días para identificar o conductor. Este expediente caducará ao ano despois da súa iniciación, salvo que concorran causas de suspensión. Os correspondentes expedientes están nas dependencias da Policia Local. O que se fai público para xeral coñecemento. Fene, 15 de xuño de 2010. O alcalde Iván Puentes Rivera
30/06/2010 | Administración LocalMunicipal
Zas
Anuncio Aprobación Provisional Ordenanza Reguladora do Prezo Público pola prestación do Servizo de Axuda no Fogar

O Pleno do Concello de Zas, en sesión ordinaria de 18 de xuño de 2010 acordou a aprobación provisional de Ordenanza reguladora do prezo público pola prestación do servizo de axuda no fogar. O que se fai público en virtude do disposto no art.49 da Lei 7/85, reguladora das Bases do Réxime Local, co fin de que os interesados presenten as alegacións ou suxerencias que consideren oportunas durante o prazo de trinta días hábiles computados a partir do seguinte o da efectiva publicación do presente anuncio no B. O. P. Se trascurrido o devantito prazo non se presentaron reclamacións, considerarase aprobado definitivamente devantito acordo. En Zas, a 21 de xuño de 2010. O Alcalde, Asdo.: Manuel Muiño Espasandin.
30/06/2010 | Administración LocalMunicipal
Teo
Emprazamento

ANUNCIO En data 22/06/2010 o alcalde-presidente do Concello de Teo dictou resolución relativa á remisión á Sala do Contencioso-Administrativo, Sección 004, do Tribunal Superior de Xustiza de Galicia de expediente administrativo, por mor da tramitación do recurso contencioso-administrativo, procedemento ordinario n.º 0015257/2010, sendo recurrente Telefónica Móviles España, S. A., e sendo demandado o Concello de Teo contra a actuación administrativa: “Ordenanza fiscal reguladora da taxa por aproveitamento especial de dominio público local a favor de empresas explotadoras de servizos e subministros de interese xeral do Concello de Teo”. Aos efectos de dar cumprimento á resolución do Tribunal Superior de Xustiza de Galicia de data 26 de maio de 2010, de notificar esta resolución aos posibles interesados, publícase anuncio no Boletín Oficial da Provincia e no taboleiro de anuncios do Concello, co obxecto de emprazar aos interesados para comparecer e persoarse en autos, segundo dispón o artigo 49 da Lei 29/1998, de 13 de xullo, da xurisdicción contencioso-administrativa. Teo, 22 de xuño de 2010. O alcalde Martiño Noriega Sánchez
30/06/2010 | Administración LocalMunicipal
Fene
Servizos Económicos e Tributarios
Proposta de resolución sancionadora

Faise público que se está a tramitar nos servicios administrativos da Policía Local deste Concello o expediente que se anexa, por suposta infracción á Ordenanza muncipal de tráfico así como ó texto articulado da Lei sobre tráfico, circulación de vehículos a motor e seguridade vial, aprobado por Real decreto 339/1990, de 2 de marzo, e os regulamentos que a desenvolven, segundo a denuncia formulada pola Policía Local. Intentouse a notificación da correspondente proposta de resolución sancionadora e a citación para trámite de audiencia no último enderezo coñecido de quen aparece como titular dese vehículo, pero esta non se puido practicar. É por isto polo que, de conformidade coas facultades que me confire a lexislación vixente e de acordo co disposto no artigo 59.4 da Lei de réxime xurídico das administracións públicas e do procedemento administrativo común, de 26 de novembro de 1992, por medio desta publicación do Boletín Oficial da Provincia e da exposición ao público no taboleiro de anuncios do Concello de Fene, notifícaselle, e con iso dase por realizado a notificación. PROPOSTA DE RESOLUCIÓN SANCIONADORA O que se fai público para xeral coñecemento. Fene, 14 de xuño de 2010. O alcalde Asdo. Iván Puentes Rivera
30/06/2010 | Administración LocalMunicipal
Cee
Adxudicación definitiva obra “Acondicionamento da planta baixa e entreplantas 1ª e 2ª da Casa da Cultura de Cee para salas de exposicións e de xestión cultural”

A Xunta de Goberno Local do Concello de Cee, na sesión extraordinaria realizada o día 15 de xuño de 2010, acordou adxudicar definitivamente o contrado da obra “ACONDICIONAMENTO DA PLANTA BAIXA E ENTREPLANTAS 1ª E 2ª DA CASA DA CULTURA DE CEE PARA SALAS DE EXPOSICIÓNS E DE XESTIÓN CULTURAL” a favor da empresa CONSTRUCCIONES D. OGANDO, SL con CIF B15209794, polo prezo de 275.806,79 € (importe sen IVE) + 44.129,09 € (IVE), o que fai un importe total de 319.935,88 € (IVE incluido), cun prazo de execución de 3 meses, e de acordo coa documentación técnica e co compromiso de persoal a xornada completa afecto á obra presentados. O que se fai público en cumprimento do disposto no artigo 138 da Lei 30/2007, de 30 de outubro, de contratos do sector público. Cee, 21 de xuño de 2010 O ALCALDE, Ramón Vigo Sambade
25/06/2010 | Administración LocalMunicipal
Dodro
Remisión de anuncio de aprobación de presuposto, cadro de persoal e relación de postos de traballo

EDICTO Definitivamente aprobado polo Pleno deste Concello o presuposto para o exercicio económico de 2010 na sesión do día 30/04/2010, en cumprimento do disposto no artigo 169.3 do Real decreto lexislativo 2/2004 de 5 de marzo, polo que se aproba o texto refundido da Lei reguladora das facendas locais, faise público que o presuposto ascende á contía de dous millóns catrocentos sesenta e oito mil trescentas setenta e nove euros con cincuenta e tres céntimos, segundo a seguinte desagregación: ESTADO DE GASTOS ESTADO DE INGRESOS Na referida sesión tamén acordouse aprobar o cadro de persoal e a relación de postos de traballo desta Corporación que, de acordo co que preceptúa o art.127 do Real Decreto Lexislativo 7891/1986, de 18 de abril, que se reproduce de seguido: CADRO DE PERSOAL B) 1.–PERSOAL LABORAL FIXO E A XORNADA COMPLETA B.2-PERSOAL LABORAL INDEFINIDO E A XORNADA PARCIAL OUTRO PERSOAL LABORAL (TEMPORAL) Dodro, 17 de xuño de 2010. O alcalde Arturo Díaz Díaz
25/06/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27284. José Antonio Piñón Alonso. Cedeira

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 17 de xuño de 2010 e como resultado do expediente incoado ó efecto, foille outorgada a Mahyub Jose Narciso Lyashenko Monio unha concesión dun caudal de auga de 0,0116 l/s, procedente dun pozo na parcela 875 do polígono 501, no lugar de Sarandós-San Román de Montoxo, concello de Cedeira, con destino a uso doméstico. Número Expte.: DH. A15.27284. Santiago de Compostela, 17 de xuño de 2010. O subdirector xeral de Xestión do Dominio Público Hidráulico Raquel Monica Yanel Pulpon
25/06/2010 | Administración LocalMunicipal
Ribeira
Decreto de Alcaldía remisión expediente xulgado procedemento ordinario 293/2010

Ref: secret. xer./téc. admón. xer./ m. s. r. Visto o escrito remitido polo XULGADO DO CONTENCIOSO ADMINISTRATIVO N1 2 DE SANTIAGO DE COMPOSTELA, de data 05/05/2010, rexistrado de entrada co nº 7.496 de data 28/05/2010, dictado no Procedemento Ordinario n1 293/2010, en relación ao recurso contencioso administrativo interposto por D. Saja Diaz de Mayorga Sainz Ezquerra contra da resolución da Alcaldía de data 14/07/2009, pola que se acordou impor a D. Juan Mosquera Ouviña a sanción de perda de titularidade do posto de venda da praza de abastos número 32. Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: 1º.- Designar: * Avogado: Vicente Ricardo Erramun Zalvide Besada * Procurador: Maria Cipriana Wilson Daniel Torchia Del Cid e Julian Maria Cardoner Herron. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado.2º.- De conformidade co artigo 49.1º da Lei 29/98, de xurisdición contencioso-administrativa: * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 1 de xuño de 2010 A alcaldesa en funcións A secretaria xeral, Dou fe, Asdo./Mª Dolores Elorduy Callón Asdo./ Cristina Alonso Losada Departamento de secretaría xeral e servizos xerais/técnico de adminstración xeral María Siera Ríos
25/06/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.22600. Celsa Atlantic, SL. A Laracha

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 17 de xuño de 2010 e como resultado do expediente incoado ó efecto, foille outorgada a Celsa Atlantic, SL unha concesión dun caudal de auga de 16 l/s, procedente do río Lendo, no lugar de Lendo, concello da Laracha con destino a usos industriais. Número Expte.: DH. A15.22600. Santiago de Compostela, 17 de xuño de 2010. O subdirector xeral de Xestión do Dominio Público Hidráulico Paola Vanessa Rodriguez Estecha Engelhard
25/06/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27722. Establo

ANUNCIO INFORMACIÓN PÚBLICA CLAVE: DH W.15.27722 D. Antonio Rene Catarig Groza, con CIF XXXXXXXXX e con enderezo en Hábitat Ponte Paraxe, n.º 13-2.º. 15173 Oleiros. Solicita AUTORIZACIÓN para establo na zona de policía do río Barreira, no lugar de Dexo, na parroquia de Dexo, no T. M. de Oleiros. As obras solicitadas consisten na construcción dun establo para cabalos e cobertizo adosado ao establo cunha ocupación aproximada en planta de 46,50 m 2. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 14 de xuño do 2010. O xefe de servizo da Zona Galicia Norte Asdo.: Luís García Alonso
25/06/2010 | Administración LocalMunicipal
Moeche
Exposición ó público da conta xeral de 2009

EDICTO Formulada e rendida a conta xeral do orzamento desta Corporación correspondente ó exercicio de 2009, e informada pola Comisión Especial de Contas, exponse ó público cos documentos que a xustifican, na Secretaría desta entidade, por espacio de quince días hábiles, contados a partires do seguinte ó da inserción do presente edicto no Boletín Oficial da Provincia, durante os cales e oito máis os interesados poderán presentar os reparos e observacions que estimen pertinentes, de conformidade co disposto no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Moeche, a 18 de xuño de 2010. O ALCALDE Asdo. Julio López Romeu